|  |  |  |  |  |
| --- | --- | --- | --- | --- |
| Številka: | 43001-436/2021-02 |  | oznaka naročila: | A-192/21 G |
| Datum: | 18.10.2021 |  | MFERAC: | 2431-21-001644/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija plazov »Kubed« na cesti R1-208/1059 Kortine - Gračišče**  **od km 6,520 do km 6,930** |

**JN007053/2021-B01 - A-192/21; datum objave: 14.10.2021**

**Datum prejema: 18.10.2021   12:58**

**Vprašanje:**

KUBED VOZIŠČE, 7. TUJE STORITVE, POSTAVKA 0004:  
Preusmeritev in delna / kratkotrajne popolne  
zapora prometa, tip Z-1, za čas izvajanja  
rekonstrukcijskih del. Postavka vključuje  
postavitev, vzdrževanje in odstranitev zapore.  
kos 1,00  
  
Ali pravilno razumemo, da sami dobavimo vso prometno signalizacijo (podstavke, znake, semaforje) in postavimo zaporo. Kot nam je znano je postavitev in vzdrževanje zapore prometa zakonska obveza koncesionarja. Če je temu tako, vas prosimo za popravek popisa del s postavko za prometno zaporo s fiksno vrednostjo, ki se potem plača glede na dejanske stroške.

**Odgovor:**

Koncesionar je skladno z veljavno zakonodajo vsakemu ponudniku dolžan posredovati ponudbo za postavitev, vzdrževanje in odstranitev začasne prometne signalizacije - cestnih zapor. Osnova za določitev vrednosti predmetnih del je elaborat za začasno vodenje prometa med gradnjo, ki pa ga dopolni, oziroma korigira ponudnik, na osnovi lastne organizacije gradbišča, načina in tehnologije izvedbe del. V domeni ponudnika je tudi določitev časa posameznih faz gradnje, kar bistveno vpliva na ceno vodenja prometa v času gradnje.

Trajanje zapore in dolžina posameznih zapor je odvisna od organizacije in tehnologije izvedbe del, ki jo bo izbrani ponudnik prilagodil svojim zahtevam iz projekta. Posledično to pomeni različen strošek, ki ga posamezni ponudnik ovrednoti v svoji ponudbi. Naročnik zato ne more določiti teh stroškov tako, da bi veljali enako za vse izvajalce in njihov način dela.

Cene cestnih zapor so zapisane v ceniku koncesionarja in veljajo za vse, ki omenjeno storitev potrebujejo.

Naročnik razpisne dokumentacije ne bo spreminjal.